Кафедра беларускай філалогіі створана ў 1996 годзе. Уваходзіць у склад факультэта прынттэхналогій і медыякамунікацый (выдавецкай справы і паліграфіі) БДТУ. Адно з асноўных структурных падраздзяленняў, якое забяспечвае правядзенне вучэбнай, метадычнай, навуковай, а таксама ідэалагічнай і выхаваўчай працы на факультэце і ва ўніверсітэце ў цэлым. Нарматыўна-прававой базай дзейнасці кафедры з’яўляюцца Кодэкс аб адукацыі Рэспублікі Беларусь, нарматыўныя дакументы і метадычныя ўказанні Міністэрства адукацыі Рэспублікі Беларусь, Статут БДТУ, Палажэнне аб кафедры беларускай філалогіі факультэта ВСіП БДТУ, загады і распараджэнні рэктара БДТУ, распараджэнні дэкана факультэта ВСіП БДТУ. Кафедра звярае сваю дзейнасць з агульнай адукацыйнай і выхаваўчай палітыкай універсітэта, асноўнымі дакументамі сістэмы менеджменту якасці (СМЯ) адукацыі БДТУ. Кафедра беларускай філалогіі садзейнічае падрыхтоўцы кваліфікаваных спецыялістаў, якія спалучаюць высокую прафесійную і навуковую кампетэнтнасць, агульную культуру і светапогляд, заснаваныя на прыярытэтах беларускай дзяржаўнасці, фарміруе высокаадукаваную духоўна-маральную асобу грамадзяніна Рэспублікі Беларусь. Асноўныя дысцыпліны, выкладанне якіх забяспечваецца выкладчыкамі кафедры: беларуская мова (прафесійная лексіка), сучасная беларуская філалогяі, практычная і функцыянальная стылістыка беларускай філалогіі, культура мовы, сучасная руская мова, руская мова як замежная, практычная і функцыянальная стылістыка рускай мовы, гісторыя беларускай літаратуры, гісторыя сусветнай літаратуры, службовы этыкет і справаводства. Пры кафедры дзейнічаюць